Blaze7451/Wiki-th-20250601 huggingface dataset:
เบคิไลต์

เบคิไลต์ (Bakelite) เป็นชื่อทางการค้าของฟีนอลฟอร์มาลดีไฮด์เรซิน หรือมักจะเรียกกันว่าฟินอลิก เป็นพลาสติกเทอร์โมเซตติง ฟินอลิกทนความร้อนในสภาวะปกติประมาณ 160-180 องศาฟาเรนไฮต์ หากผสมวัตถุทนความร้อนบางชนิดจะสามารถทนความร้อนได้ถึง 400 องศาฟาเรนไฮต์ ฟินอลิกเป็นตัวนำความร้อนที่เลว ติดไฟได้แต่ช้าและดับเองจึงมักนิยมใช้ทำมือจับสำหรับอุปกรณ์สำหรับเครื่องครัว อุปกรณ์ไฟฟ้า ฝาครอบจานจ่ายรถยนต์ ถาดบรรจุสารเคมี ตู้โทรทัศน์ ที่รองนั่งโถส้วม นอกจากนี้ฟินอลิกยังสามารถทำเป็นโฟมได้อีกด้วย ซึ่งโฟมที่ผลิตจากฟินอลิกนี้สามารถขยายตัวได้ถึง 300 เท่า โฟมฟินอลิกนิยมทำเป็นทุ่นลอยน้ำและใช้เสริมความแข็งแรงในเครื่องบิน
ในปี ค.ศ. 1907 เลโอ บาเกอลันด์ (Leo Baekeland) ได้ประสบความสำเร็จในการทำพอลิเมอร์สังเคราะห์ (พลาสติก) ชนิดแรก บาเกอลันด์เป็นนักเคมีผู้ถือกำเนิดในประเทศเบลเยียม และต่อมาได้เดินทางมาตั้งรกรากอยู่ที่รัฐนิวยอร์ก สหรัฐอเมริกา หลังจากที่เขาได้รับปริญญาเอกด้านวิทยาศาสตร์ขณะอายุเพียง 21 ปีเท่านั้น การค้นพบของบาเกอลันด์กระตุ้นให้เกิดการผลิตพลาสติกตลอดจนการเติบโตของอุตสาหกรรมพลาสติกชนิดอื่น ๆ มาจนปัจจุบัน 

**พอลิเมอร์สังเคราะห์**
บาเกอลันด์พบว่าเมื่อผสมฟีนอล (phenol) กับฟอร์มาลดีไฮด์ (formaldehyde) เข้าด้วยกัน แล้วให้ความร้อน และกลั่นเอาน้ำออกโดยกระบวนการควบแน่น (condensation) จะได้สารเหนียว ๆ ที่เมื่อปล่อยให้เย็นตัวลงแล้วจะแข็งตัวเป็นวัสดุที่มีสมบัติเหมาะอย่างยิ่งในการใช้เป็นวัสดุฉนวนหุ้มสายไฟ ต่อมาพอลิเมอร์ชนิดนี้ถูกเรียกว่า "เบคิไลต์" (Bakelite) ตามชื่อของบาเกอลันด์ หรือฟินอลิกเรซิน (phenolic resin) ตามชื่อของมอนอเมอร์ที่ใช้ (ฟีนอลและฟอร์มาลดีไฮด์)

**อ้างอิง**

**แหล่งข้อมูลอื่น**
 เบคิไลต์- url=https://zenodo.org/record/2250803 - df=dmy-all- url-status=dead - df=dmy-all 
หมวดหมู่:ฟีนอลฟอร์มาลดีไฮด์เรซิน
หมวดหมู่:วัสดุผสม
หมวดหมู่:ไดอิเล็กทริก
หมวดหมู่:ตราสินค้าพลาสติก
ลาบอแอม

มีมี
ลาบอแอม (La bohème) เป็นอุปรากรภาษาอิตาลีจำนวน 4 องก์ เขียนโดยจาโกโม ปุชชีนี คำร้องโดยลุยจี อิลลีกา (ค.ศ. 1857–1919) ดัดแปลงจากเรื่อง Scènes de la vie de bohème ของอ็องรี มูร์เฌ นักเขียนชาวฝรั่งเศสp=1  จัดแสดงรอบปฐมทัศน์เมื่อวันที่ 1 กุมภาพันธ์ ค.ศ. 1896 ที่โรงอุปรากร Teatro Regio เมืองตูริน  อำนวยเพลงโดยอาร์ตูโร ตอสกานีนี จนถึงปัจจุบัน เรื่องลาบอแอมเป็นอุปรากรที่นิยมจัดแสดงบ่อยครั้งที่สุดเป็นอันดับสอง รองจากเรื่องมาดามบัตเตอร์ฟลาย
เนื้อเรื่องกล่าวถึงความรักแรกพบระหว่างหญิงสาวชื่อ มีมี กับหนุ่มนักประพันธ์ชื่อ โรฟอลโด ต่อมาโรฟอลโดพยายามจะตีจากมีมี เพราะไม่พอใจที่เธอแสดงพฤติกรรมหว่านเสน่ห์ไปทั่ว มีมีหัวใจสลายและสุขภาพเสื่อมโทรมอย่างรวดเร็ว ทั้งคู่ต่างเพิ่งตระหนักในรักและกลับมามีความสุขร่วมกันในช่วงสั้น ๆ ก่อนเธอจะเสียชีวิต
ใน ค.ศ. 1946 อาร์ตูโร ตอสกานีนี ผู้อำนวยเพลงในการแสดงรอบปฐมทัศน์ของลาบอแอม ซึ่งได้เลิกอำนวยวงออร์เคสตราต่อสาธารณชนมาเป็นเวลา 20 ปี ตั้งแต่การแสดงรอบปฐมทัศน์ Turandot ใน ค.ศ. 1926 ได้กลับมาอำนวยวงอีกครั้งให้กับวงเอ็นบีซีซิมโฟนีออร์เคสตรา บันทึกเสียงออกอากาศทางวิทยุ การแสดงครั้งนั้นต่อมาได้ถูกวางจำหน่ายเป็นคอมแพ็กดิสก์ในสังกัด RCA Victor เป็นการบันทึกเสียงอุปรากรของปุชชีนีเพียงชุดเดียว ที่อำนวยเพลงโดยวาทยกรฉบับดั้งเดิม

**อ้างอิง**

**ข้อมูล**
 url=https://archive.org/details/giacomopuccinila0000groo

**แหล่งข้อมูลอื่น**
 cname=ลาบอแอม
หมวดหมู่:อุปรากรโดยจาโกโม ปุชชีนี
หมวดหมู่:อุปรากรภาษาอิตาลี
หมวดหมู่:อุปรากรคริสต์ทศวรรษ 1890
กองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1

ธงชัยเฉลิมพลประจำหน่วยกองพันทหารราบที่ 3 กรมทหารมหาดเล็กราชวัลลภที่ 1 มหาดเล็กราชวัลลภรักษาพระองค์ในพระบาทสมเด็จพระวชิรเกล้าเจ้าอยู่หัว
ทหารในสังกัดกองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ในพระบาทสมเด็จพระวชิรเกล้าเจ้าอยู่หัว แต่งกายแบบเต็มยศ พร้อมด้วยธงชัยเฉลิมพลประจำหน่วย
กรมทหารรักษาวังมหาดเล็กราชวัลลภรักษาพระองค์ฯ กองบัญชาการทหารมหาดเล็กราชวัลลภรักษาพระองค์ฯ หน่วยบัญชาการถวายความปลอดภัยรักษาพระองค์ฯ (อดีต กองพันทหารราบที่ ๓ กรมทหารมหาดเล็กราชวัลลภรักษาพระองค์ที่ ๑ มหาดเล็กราชวัลลภรักษาพระองค์ ในพระบาทสมเด็จพระวชิรเกล้าเจ้าอยู่หัว) (คำย่อ: ทม.ร.1/3 รอ.) เป็นหน่วยที่ตั้งขึ้นในสมัยของพระบาทสมเด็จพระมงกุฎเกล้าเจ้าอยู่หัว กองพันนี้ได้ถือกำเนิดมาจากกองทหารรักษาวัง ซึ่งพระบาทสมเด็จพระมงกุฎเกล้าเจ้าอยู่หัว ทรงดำริว่า "การทหารวังนั้น มิใช่มีหน้าที่เฉพาะของทหาร แต่เป็นหน้าที่ของกรมวังนอก" ซึ่งเป็นกรมพลเรือนในเขตพระราชฐาน และกองพันนี้พระบาทสมเด็จพระมงกุฎเกล้าเจ้าอยู่หัว ทรงตั้งขึ้นด้วยพระองค์เอง และพระราชทานเครื่องแบบให้หน่วยนี้ โดยใช้สีบานเย็นเป็นหลัก
เมื่อพระบาทสมเด็จพระมงกุฎเกล้าเจ้าอยู่หัวเสด็จสวรรคต หน่วยนี้ก็ลดขนาดลง จนเหลือเพียงระดับกองพัน 1 กองพันและรักษาประวัติความเป็นหน่วยในรัชกาลที่ 6 อยู่ เมื่อมาขึ้นตรงกับกรมทหารราบที่ 1 มหาดเล็กรักษาพระองค์ ก็ใช้นามหน่วยว่า กองพันทหารราบที่ 3 กรมทหารราบที่ 1 มหาดเล็กรักษาพระองค์ ในพระบาทสมเด็จพระมงกุฎเกล้าเจ้าอยู่หัว ใช้อักษรย่อว่า ร.1 พัน.3 รอ. 
จนกระทั่งถึงวันที่ 18 มกราคม พ.ศ. 2562 กรมทหารราบที่ 1 มหาดเล็กรักษาพระองค์ ได้แปรสภาพเป็นกรมทหารมหาดเล็กราชวัลลภรักษาพระองค์ที่ 1 กองพันทหารราบที่ 3 กรมทหารราบที่ 1 มหาดเล็กรักษาพระองค์ ในพระบาทสมเด็จพระมงกุฎเกล้าเจ้าอยู่หัว จึงได้เปลี่ยนนามหน่วยเป็น กองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ในสมเด็จพระเจ้าอยู่หัวมหาวชิราลงกรณ บดินทรเทพยวรางกูร จนกระทั่งวันที่ 4 พฤษภาคม พ.ศ. 2562 ได้มีพระราชพิธีบรมราชาภิเษก จึงได้เปลี่ยนนามหน่วยอีกครั้งเป็น กองพันทหารราบที่ 3 กรมทหารมหาดเล็กราชวัลลภรักษาพระองค์ที่ 1 ในพระบาทสมเด็จพระวชิรเกล้าเจ้าอยู่หัว 
กองพันนี้ได้รับพระราชทานธงไชยเฉลิมพลครั้งแรกเมื่อวันที่ 11 พฤษภาคม พ.ศ. 2496 และได้รับพระราชทานธงไชยเฉลิมพลครั้งที่ 2 เมื่อวันที่ 6 เมษายน พ.ศ. 2533

**เครื่องแต่งกาย**

**สมัย ร.1 พัน.3 รอ.**
 หมวกยอดมีพู่สีบานเย็น ตราครุฑพ่าห์- เสื้อคอปิดสีขาว แผงคอและข้อมือสักหลาดสีบานเย็น- ปลอกข้อมือปักรูปอักษร ว. ภายใต้พระมหามงกุฎสีทอง- กางเกงสักหลาดสีดำ แถบสีบานเย็นข้างละ 2 แถบ รองเท้าหนังหุ้มข้อสีดำ- เครื่องหมาย : มีอักษร ว. ภายในพระมหามงกุฎทำด้วยโลหะสีทอง ประดับที่อกเสื้อเบื้องขวา

**สมัย กรม.ทรว.ทม.รอ. กบช.ทม.รอ.**
 หมวกยอดมีพู่สีบานเย็น คันชีพนํ้าตาลโดยประกอบด้วยพระตราวชิรราชวัลลภสีทอง (สำหรับตำรวจราบตราจะเป็นสีเงิน)- ประกอบด้วย 2 กองพันทหารรักษาวัง 1 กองพันราชสำนัก- เสื้อคอปิดสีขาว แผงคอและข้อมือสักหลาดสีบานเย็น- ปลอกข้อมือปักอักษรพระปรมาภิไธยย่อ วปร. ภายใต้พระมหาพิชัยมงกุฎเปล่งรัศมีสีทอง- กางเกงสักหลาดสีดำ แถบสีบานเย็นข้างละแถบ (2 แถบสำหรับนายทหาร) รองเท้าหนังหุ้มข้อสีดำ- เครื่องหมาย: มีอักษรพระปรมาภิไธยย่อ วปร. ทำด้วยโลหะสีทอง ประดับที่อกเสื้อเบื้องขวา

**อ้างอิง**
ราบที่ 3
หมวดหมู่:หน่วยทหารราบในกองทัพบกไทย
คณะวิทยาศาสตร์ มหาวิทยาลัยรามคำแหง

คณะวิทยาศาสตร์ มหาวิทยาลัยรามคำแหง (Faculty of Science, Ramkhamhaeng University) เป็นคณะหนึ่งในมหาวิทยาลัยรามคำแหงซึ่งเปิดสอนวิชาที่เกี่ยวข้องกับวิทยาศาสตร์ในแขนงต่างๆ

**ประวัติ**
มหาวิทยาลัยรามคำแหง ได้เริ่มโครงการจัดตั้งคณะวิทยาศาสตร์ขึ้นครั้งแรกในปี พ.ศ. 2515 โดยได้สังกัดอยู่ในคณะศึกษาศาสตร์ เปิดทำการสอน 5 ภาควิชา ได้แก่ คณิตศาสตร์ สถิติ เคมี ฟิสิกส์และชีววิทยา ต่อมาในวันที่ 2 มกราคม พ.ศ. 2517 คณะรัฐมนตรีได้อนุมัติให้มีการจัดตั้งคณะวิทยาศาสตร์อย่างเป็นทางการ จึงถือเป็น วันสถาปนาคณะวิทยาศาสตร์ มหาวิทยาลัยรามคำแหง เป็นต้นมา ซึ่งได้มีการพัฒนาปรับปรุงหลักสูตร กระบวนการเรียนการสอนอย่างต่อเนื่องตลอดมาจนถึงปัจจุบัน
คณะวิทยาศาสตร์ เปิดสอนหลักสูตรต่างๆ แบ่งเป็น 2 ประเภท คือ ปริญญาวิทยาศาสตรบัณฑิตหลักสูตร 4 ปี รวมทั้งสิ้น 16 สาขาวิชา ได้แก่ คณิตศาสตร์ สถิติ เคมี ฟิสิกส์ ชีววิทยา วิทยาการคอมพิวเตอร์ เทคโนโลยีวัสดุ เทคโนโลยีอาหาร เทคโนโลยีอิเล็กทรอนิกส์ เทคโนโลยีชีวภาพ วิทยาศาสตร์สิ่งแวดล้อม เทคโนโลยีการเกษตร การวิจัยดำเนินงาน และเทคโนโลยีสารสนเทศ ปริญญาวิทยาศาสตรบัณฑิต หลักสูตรภาคพิเศษ เปิดสอน 2 สาขาวิชา ได้แก่ สาขาวิชารังสีเทคนิค และสาขาวิชาแพทย์แผนไทย นอกจากนี้คณะวิทยาศาสตร์ยังได้เปิดสอนในหลักสูตรปริญญาวิทยาศาสตรมหาบัณฑิต 5 สาขาวิชาได้แก่ เคมีประยุกต์ ชีววิทยา คณิตศาสตร์ ฟิสิกส์ และระบบสนับสนุนการตัดสินใจ หลักสูตรปรัชญาดุษฎีบัณฑิต 2 สาขาวิชา คือ สาขาวิชาเคมีประยุกต์และชีววิทยา

**รายนามคณบดีตั้งแต่ก่อตั้งจนถึงปัจจุบัน**
 รองศาสตราจารย์ปรีชา พหลเทพ- รองศาสตราจารย์ ดร. วรรณา มุสิก - รองศาสตราจารย์ ดร. ธรรมศักดิ์ ยีมิน- ผู้ช่วยศาสตราจารย์ ดร. เอก แสงวิเชียร (รักษาราชการแทน - ปัจจุบัน)

**หลักสูตร**

**ปริญญาตรี**
 สาขาวิชาคณิตศาสตร์- สาขาวิชาสถิติศาสตร์และวิทยาการจัดการข้อมูล- สาขาวิชาเคมี- สาขาวิชาฟิสิกส์- สาขาวิชาชีววิทยา- สาขาวิชาวิทยาการคอมพิวเตอร์- สาขาวิชาเทคโนโลยีวัสดุ- สาขาวิชาแพทย์แผนไทย(ภาคพิเศษ)- สาขาวิชาเทคโนโลยีอาหาร- สาขาวิชาเทคโนโลยีอิเล็กทรอนิกส์- สาขาวิชาเทคโนโลยีชีวภาพ- สาขาวิชาวิทยาศาสตร์สิ่งแวดล้อม- สาขาวิชาเทคโนโลยีการเกษตร- สาขาวิชารังสีเทคนิค (ภาคพิเศษ) http://www.rt.sci.ru.ac.th/- สาขาวิชาเคมีเครื่องสำอางและผลิตภัณฑ์ธรรมชาติ- สาขาวิชาเทคโนโลยีสารสนเทศ

**ปริญญาโท**
 สาขาวิชาเคมีประยุกต์- สาขาวิชาชีววิทยา- สาขาวิชาฟิสิกส์- สาขาวิชาคณิตศาสตร์ (ภาคพิเศษ)- สาขาวิชาระบบสนับสนุนการตัดสินใจ (ภาคพิเศษ)- สาขาวิชาเทคโนโลยีสารสนเทศ

**ปริญญาเอก**
 หลักสูตรปรัชญาดุษฎีบัณฑิต สาขาวิชาเคมีประยุกต์- หลักสูตรปรัชญาดุษฎีบัณฑิต สาขาวิชาชีววิทยา http://www.bio.sci.ru.ac.th/images/pdf/PhDBio.pdffix-attempted=yes 

**อ้างอิง**

**ดูเพิ่ม**
 มหาวิทยาลัยรามคำแหง- รายชื่อคณะวิทยาศาสตร์ในประเทศไทย

**แหล่งข้อมูลอื่น**
  ภาควิชาสถิติ คณะวิทยาศาสตร์ มหาวิทยาลัยรามคำแหง-  ภาควิชาเทคโนโลยีอาหาร คณะวิทยาศาสตร์ มหาวิทยาลัยรามคำแหง
รามคำแหง
วิทยาศาสตร์
รามคำแหง
ตอสกา

ตอสกา (langx|it|Tosca; ˈtoska) เป็นอุปรากรภาษาอิตาลีจำนวน 3 องก์ ประพันธ์ขึ้นโดยจาโกโม ปุชชีนี คำร้องโดยลุยจิ อิลลิกา (1857 – 1919) และจุยเซปเป จิอาโคซา (1847-1906) อุปรากรเรื่องนี้ดัดแปลงจากละครประโลมโลกเรื่อง La Tosca ของวิกตอเรียน ซาโด มีเนื้อเรื่องเกี่ยวกับเหตุการณ์ในช่วงเดือนกรกฎาคม ค.ศ. 1800 ในระหว่างสงครามปฏิวัติฝรั่งเศส (ค.ศ. 1792 - 1802) ซึ่งช่าวโรมถูกคุกคามจากการรุกรานของจักรพรรดินโปเลียน โดยเนื้อเรื่องจะแสดงออกถึงเรื่องราวการกดขี่ข่มเหง ปมฆาตกรรม และภาวะไม่สงบทางการเมือง การแสดงรอบปฐมทัศน์มีขึ้นเมื่อวันที่ 14 มกราคม ค.ศ. 1900 ที่โรงอุปรากร Teatro Costanzi กรุงโรม 
ในช่วงปี 1889 ระหว่างที่ปุชชืนีออกเดินสายแสดงผลงานอยู่ที่อิตาลีก็มีโอกาสได้อ่านบทละครของซาโด และได้รับโอกาสดัดแปลงเนื้อเรื่องไปเป็นอุปรากรในปี 1895 ปุชชีนีใช้เวลากว่า 4 ปีเพื่อถ่ายทอดคำร้องต่าง ๆ จากภาษาฝรั่งเศสไปสู่ภาษาอิตาลีโดยได้รับแรงกดดันและการวิจารณ์มากมาย อีกทั้งการแสดงรอบปฐมทัศน์ก็ล่าช้าออกไปเพราะเนื่องจากภาวะบ้านเมืองไม่สงบ ระยะแรกของการออกแสดงนั้นไม่ได้รับคำชื่นชมจากนักวิจารณ์  ภายหลังกลับประสบความสำเร็จจากการบอกต่อของผู้ชม  จนถึงปัจจุบัน อุปรากรเรื่องตอสกาได้กลายเป็นอุปรากรยอดนิยมที่สุดเรื่องหนึ่งของโลก

**บทบาท**

**เนื้อเรื่องย่อ**
The Battle of Marengo, as painted by Louis-François Lejeune
อ้างอิงจากบทประพันธ์คำร้องนั้นเรื่องราวตอสกาจะแสดงให้เห็นถึงเรื่องราวในช่วงเดือนมิถุนายน 1800. ถ้าเราอ้างอิงให้ถูกต้องตามเรื่องราวที่ซาโดประพันธ์ในบทละคร La Tosca ก็คือช่วงวันที่ 17 -18 มิถุนายน 1800.
หลังจากที่อิตาลีถูกแบ่งเขตการปกครองเป็นรัฐน้อยใหญ่มากมายโดยพระสันตปาปาแห่งกรุงโรมจะปกครองเพียงส่วนใจกลางของอิตาลีรัฐพระสันตะปาปา หลังจากการปฏิวัติฝรั่งเศส, กองทัพทหารฝรั่งเศสนำโดย กษัตริย์นโปเลียน เข้ารุกรานอตาลีในปี 1796 และ 11 กุมภาพันธ์ 1798 ก็สามารถเข้ายึดครองกรุงโรมและประกาศสถาปนาให้เป็น สาธารณรัฐ  โดยอยู่ภายใต้การปกครองของ 7 กงสุล; เนื้อเรื่องและสถานที่ในอุปรากรที่กล่าวถึงตัวละครกงสุลแองเจลล็อตตินั้นอ้างอิงจากชีวิติจริงของท่านกงสุลลิเบโร แองเจลูชชี  ในช่วงกันยายน 1799
ช่วงพฤษภาคมปี 1800 กษัตริน์นโปเลียนได้นำทัพเดินทางข้างเทือกเขาแอลป์มุ่งหน้าสู่อิตาลี จนวันที่14 มิถุนายนที่กองทัพของพระองค์เข้าปะทะกับกองทัพของออสเตรีย Battle of Marengo (near อเลสซานเดรีย). กองทัพออสเตรียกรีฑาทัพพร้อมกับส่งข่าวสู่โรมเพื่อประกาศชัยชนะทันทีเพราะได้เปรียบชั้นเชิงกว่ากองทัพนโปเลียน แต่ยังไม่พ้นข้ามวันกองกำลังสนับสนุนฝรั่งเศสก็เข้าเสริมช่วงบ่ายของวัยเป็นผลให้กษัตริย์นโปเลียนพลิกกลับกำชัยชนะไปได้ในที่สุด

**อ้างอิง**
หมวดหมู่:อุปรากรโดยจาโกโม ปุชชีนี
หมวดหมู่:อุปรากรภาษาอิตาลี
หมวดหมู่:อุปรากรคริสต์ทศวรรษ 1900
หยวน เปียว

ยฺเหวียน เปียว (Yuen Biao; p=Yuán Biāo) มีชื่อภาษาอังกฤษว่า จิมมี่ ยฺเหวียน (Jimmy Yuen; จิมมี่ เหยิ่น) หรือ บิล ยฺเหวียน (Bill Yuen; บิล เหยิ่น) เป็นนักแสดงชาวฮ่องกง เป็นที่รู้จักในภาพยนตร์กำลังภายในและภาพยนตร์กังฟู ในยุคทศวรรษที่ 70 และ 80 ต้นตำรับหนังแอ็คชั่นแฟนตาซีล้ำสมัยแนวทะลุมิติ ทะลุเวลาในสมัยนั้น 
ยฺเหวียน เปียว หรือที่ชาวไทยเรียกติดปากว่า หยวนเปียว เกิดเมื่อวันที่ 26 กรกฎาคม ค.ศ. 1957 ที่ฮ่องกง โดยเป็นลูกคนที่ 5 ในจำนวน 8 คน มีชื่อเดิมว่า เซีย หลิงจุน (夏令震, Xià Lìngzhèn) เมื่ออายุได้ 6 ขวบ เข้าเรียนโรงเรียนการแสดง China Drama Academy ที่ฮ่องกง โดยมีเพื่อนร่วมรุ่นอย่าง หง จินเป่า และ เฉินหลง ซึ่งทั้ง 3 ก็ได้สนิทสนมเป็นเพื่อนร่วมสาบาน และต่อมาก็โด่งดังมีชื่อเสียงร่วมกัน
ยฺเหวียน เปียว เริ่มต้นชีวิตการแสดงในปี ค.ศ.1970 ด้วยการเป็นนักแสดงประกอบและเป็นนักแสดงแทน บรูซ ลี ในเรื่อง Fist of Fury , Way of the Dragon , Enter the Dragon หลังจากนั้นในยุคทศวรรษที่ 80 จึงเข้าสู่เบื้องหลังการผลิตภาพยนตร์และการแสดงร่วมกับ หง จินเป่า และเฉินหลง โดยมีผลงานร่วมกันในภาพยนตร์จีนชุดหนังตระกูล My Lucky Stars (7 เพชฌฆาตสัญชาติฮ้อ) ของบริษัทยักษ์ใหญ่โกลเดนฮาร์เวสต์ ในช่วงปี ค.ศ. 1982-1985 ซึ่งประสบความสำเร็จเป็นอย่างดี เพราะเป็นการผสมระหว่างแนวแอ๊คชั่นและตลกเข้าด้วยกัน ผลงานเรื่องต่อมาที่พวกเขามีชื่อเสียงร่วมกัน ได้แก่ Project A (เอไกหว่า) ในปี ค.ศ. 1983 , Wheels on Meals (ขาตั้งสู้) ในปี ค.ศ. 1984 และ Dragons Forever (มังกรหนวดทอง) ในปี ค.ศ. 1988 ผลงานที่หยวนเปียว อำนวยการสร้าง กำกับและแสดงนำเองที่โด่งดังมาก ก็คือ หนังแอ็คชั่น แฟนตาซี ล้ำสมัย อย่างเรื่อง บ้าทะลุศตวรรษ (Iceman Cometh ,1989) และ บ้าทะลุหลังคาโลก (A kid from Tibet ,1992) จนชาวไทยให้เรียกหนังของเขาว่า หนังตระกูลบ้า 
ยฺเหวียน เปียว มีบทบาทเป็นผู้อำนวยการสร้างและผู้กำกับ แต่ผันตัวเองไปเป็นนักแสดงสมทบเสียมาก อย่างเช่นใน หวง เฟยหง ภาค 1 (Once Upon a Time in China , 1991) ขี่พายุดาบเทวดา (A Man Called Hero) ในปี ค.ศ. 1999 , Shanghai Noon ในปี ค.ศ. 2000 , เป็นผู้อำนวยการสร้างและแสดงร่วมกับ หง จินเป่า ในละครซีรีส์ชุด Wing Chun ในปี ค.ศ. 2004-2007 และรับบทเป็นศิษย์พี่ของอาจารย์ยิปมัน ในเรื่อง The Legend is Born – Ip Man ในปี ค.ศ. 2010 เป็นต้น
ชีวิตส่วนตัว ยฺเหวียน เปียว แต่งงานกับ ดิดิ้ แปง ในปี ค.ศ. 1984 มีบุตร 2 คน โดยมีบ้านหลังที่ 2 อยู่ที่ประเทศแคนาดา ในย่ามวางยฺเหวียน เปียว ชอบที่จะเล่นกอล์ฟ

**ผลงานด้านการแสดง**

**อ้างอิง**
  ประวัติจากหนังดี

**แหล่งข้อมูลอื่น**
  ข้อมูลจากIMDb-  เว็บไซต์ส่วนตัว
หมวดหมู่:นักแสดงฮ่องกง
หมวดหมู่:นักแสดงจีน
หมวดหมู่:ผู้กำกับภาพยนตร์ชาวจีน
หมวดหมู่:ผู้อำนวยการสร้างภาพยนตร์ชาวฮ่องกง
หมวดหมู่:ผู้ฝึกศิลปะการต่อสู้
หมวดหมู่:สตันต์แมน
หมวดหมู่:พุทธศาสนิกชนชาวฮ่องกง
หมวดหมู่:นักแสดงชายเชื้อสายจีน
บีรง (จังหวัดดอร์ดอญ)

บีรง (Biron) เป็นหมู่บ้านในจังหวัดดอร์ดอญในแคว้นอากีแตนในประเทศฝรั่งเศส ที่ตั้งอยู่ทางตอนกลางค่อนไปทางตะวันตกเฉียงใต้ของฝรั่งเศส ตัวเมืองตั้งอยู่ระหว่างแม่น้ำดรอปต์กับแม่น้ำแลด ระหว่างมงปาซีเย วีลเรอาล และวีลฟร็องช์-ดูว์-เปรีกอร์
สิ่งที่น่าสนใจของบีรงก็ได้แก่ปราสาทบีรงที่เป็นปราสาทที่สร้างมาตั้งแต่ยุคกลางที่ตั้งเด่นอยู่เหนือหมู่บ้าน

**ดูเพิ่ม**
 หน่วยการบริหารของประเทศฝรั่งเศส - จังหวัดในประเทศฝรั่งเศส

**แหล่งข้อมูลอื่น**
หมวดหมู่:เมืองในจังหวัดดอร์ดอญ
หมวดหมู่:เมืองโบราณในประเทศฝรั่งเศส
หมวดหมู่:สถานที่ท่องเที่ยวในประเทศฝรั่งเศส
ยุทธการที่ฮัททิน

ยุทธการที่ฮัททิน (Battle of Hattin) เกิดขึ้นระหว่างวันที่ 4 กรกฎาคม ค.ศ. 1187 ระหว่างนักรบครูเสดของราชอาณาจักรเยรูซาเลมและกองกำลังของราชวงศ์อัยยูบีย์ สงครามนี้ยังมีอีกชื่อว่า "ยุทธการที่จะงอยฮัททิน" เพราะภูเขาไฟที่ดับแล้วซึ่งอยู่ใกล้เคียงมีชื่อเดียวกัน
กองทัพมุสลิมภายใต้การนำของศอลาฮุดดีนสามารถจับเป็นและฆ่ากองกำลังส่วนใหญ่ของนักรบครูเสดได้ ลบความเสี่ยงในการเกิดสงครามออกไป ผลของการศึก ทำให้กองทัพมุสลิมกลายเป็นกองทัพที่มีอำนาจมากที่สุดในดินแดนศักดิ์สิทธิ์ และเอาชนะเยรูซาเลมและเมืองอื่น ๆ ที่นักรบครูเสดยึดครองอยู่ สงครามครูเสดครั้งที่ 3 เริ่มขึ้น 2 ปีหลังการยุทธ์ที่ฮัททิน

**อ้างอิง**

**ดูเพิ่ม**
citation |last=Baldwin |first=M. W. |title=Raymond III of Tripolis and the Fall of Jerusalem (1140–1187) |year=1936 |publisher=Princeton University Press |location=Princeton 
*citation |last=Brundage |first=James A. |chapter=De Expugnatione Terrae Sanctae per Saladinum |title=The Crusades: A Documentary Survey |year=1962 |publisher=Marquette University Press |location=Milwaukee 
*citation |editor-last=Delcourt |editor-first=Thierry|title=Sébastien Mamerot, Les Passages d'Outremer. A chronicle of the Crusades |year=2009 |publisher=Taschen |location=Cologne |isbn=978-3-8365-0555-0 |pages= 145
*isbn=1-84014-676-1 
*citation |last=Gillingham |first=John |series=Yale English Monarchs |title=Richard I |year=1999 |publisher=Yale University Press |location=New Haven |isbn=0-300-07912-5 
*citation |last=Holt |first=P. M. |title=The Age of the Crusades: The Near East from the Eleventh Century to 1517 |year=1986 |publisher=Longman |location=New York |isbn=0-582-49302-1 
*isbn= 978-0-30021-550-2 
*url-access=registration 
*citation |last=Nicholson |first=R. L. |title=Joscelyn III and the Fall of the Crusader States, 1134–1199 |year=1973 |publisher=Brill |location=Leiden |isbn=90-04-03676-8 
*isbn=0-582-32822-5 
*url= https://archive.org/details/warriorsofgod00jame 
*citation |editor1-last=Setton |editor1-first=Kenneth |title=A History of the Crusades, vol. I |year=1958 |publisher=University of Pennsylvania Press |location=Philadelphia |url=http://digicoll.library.wisc.edu/cgi-bin/History/History-idx?type=browse&scope=HISTORY.HISTCRUSADES 

**แหล่งข้อมูลอื่น**
Excerpt from  the Chronicle of Ernoul at Internet Medieval Sourcebook- De Re Militari: The Society for Medieval Military History
หมวดหมู่:สงครามครูเสด
พระราชปฏิญญาพระคุณการุญ

พระราชปฏิญญาพระคุณการุญ (Royal Declaration of Indulgence) เป็นคำประกาศของพระเจ้าชาลส์ที่ 2 แห่งอังกฤษ ซึ่งทรงพยายามที่จะขยายเสรีภาพทางศาสนาไปยังกลุ่มโปรเตสแตนต์นอกรีตและกลุ่มโรมันคาทอลิกในแว่นแคว้น ด้วยการงดเว้นการบังคับตามกฎหมายอาญาที่ลงโทษผู้ตีตนออกจากคริสตจักรอังกฤษ พระเจ้าชาลส์ทรงออกประกาศนี้เมื่อวันที่ 15 มีนาคม ค.ศ. 1672
ประกาศฉบับนี้เป็นที่โต้แย้งอย่างยิ่ง และเซอร์ออร์แลนโด บริดจ์แมน (Sir Orlando Bridgeman) บุตรชายของบิชอปรูปหนึ่ง ต้องพ้นจากตำแหน่งขุนนางผู้รักษามหาลัญจกร (Lord Keeper of the Great Seal) เพราะทำใจไม่ได้ที่จะประทับมหาลัญจกรของแผ่นดินลงในประกาศที่เขาเห็นว่า เป็นคุณต่อชาวคาทอลิกมากเกินไป
ใน ค.ศ. 1673 รัฐสภาแควาเลียร์ (Cavalier Parliament) บีบให้พระเจ้าชาลส์ทรงถอนประกาศและดำเนินการตามพระราชบัญญัติการทดสอบ (Test Acts) ฉบับแรกแทนประกาศฉบับนี้ พระราชบัญญัติดังกล่าวกำหนดให้ทุกคนที่เข้ารับราชการในอังกฤษต้องไม่นับถือคำสอนคาทอลิกเรื่องการแปรสาร (transubstantiation) และต้องเข้ารีตเป็นแองกลิคัน
เมื่อผู้สืบราชสมบัติต่อจากพระเจ้าชาลส์ คือ พระเจ้าเจมส์ที่ 2 แห่งอังกฤษ ซึ่งเปิดเผยพระองค์อย่างโจ่งแจ้งว่า ทรงเป็นคาทอลิก พยายามจะออกประกาศทำนองเดียวกัน คือ ประกาศพระคุณการุญ (Declaration of Indulgence) ก็กลายเป็นอีกหนึ่งมูลเหตุที่นำไปสู่การปฏิวัติอันรุ่งโรจน์ซึ่งเป็นผลให้พระองค์ทรงหลุดจากบัลลังก์

**อ้างอิง**
หมวดหมู่:กฎหมายสหราชอาณาจักร
หมวดหมู่:พระเจ้าชาลส์ที่ 2 แห่งอังกฤษ
กองพันทหารราบที่ 9 รักษาพระองค์ กรมทหารราบที่ 3 กองพลนาวิกโยธิน

กองพันทหารราบที่ 9 รักษาพระองค์ กรมทหารราบที่ 3 กองพลนาวิกโยธิน (คำย่อ พัน ร.9 รอ.กรม ร.3 พล.นย.) ที่ตั้งหน่วยอยู่ที่ค่ายจุฬาภรณ์ บ้านทอน ตำบลโคกเคียน อำเภอเมืองนราธิวาส จังหวัดนราธิวาส สัญลักษณ์ของกองพัน คือ "ฉลามเสือ" สีประจำกองพันก็คือสีฟ้าและสีเหลือง
หน่วยนี้มีภารกิจในการทำลายกำลังข้าศึกและยึดพื้นที่ ด้วยการวางกำลังเข้าประชิดข้าศึกด้วยการยิงและผลักดัน และการเข้าตีปะทะข้าศึก ปฏิบัติหน้าที่รับผิดชอบในการป้องกันและปราบปรามผู้ก่อการร้าย และก่อความไม่สงบในทุกรูปแบบ

**ผลงาน**
 วันที่ 2 สิงหาคม พ.ศ. 2512 กองทัพเรือได้ดำเนินการฝึกการฝึกยกพลขึ้นบกของ กรมนาวิกโยธิน ในพื้นที่จังหวัดนราธิวาส ณ บริเวณหาดบ้านทอน ตำบลโคกเคียน อำเภอเมืองนราธิวาส จังหวัดนราธิวาส การฝึกในครั้งนี้เรียกว่า “ทักษิณ ๑๒” ซึ่งนับว่าเป็นเกียรติประวัติสูงสุด ของกองทัพเรือ และกรมนาวิกโยธิน ที่จะต้องจารึกไว้เป็นประวัติศาสตร์ เนื่องจากการฝึกในครั้งนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร และ พระบาทสมเด็จพระวชิรเกล้าเจ้าอยู่หัว (ขณะดำรงพระราชอิสริยยศเป็น สมเด็จพระเจ้าลูกยาเธอ เจ้าฟ้าวชิราลงกรณ) ฉลองพระองค์ด้วยชุดฝึกของทหาร นย.เสด็จฯ ประทับยานสะเทินน้ำสะเทินบกพระที่นั่ง หมายเลข ๑๐๑ ทอดพระเนตรการฝึก พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระกระแสรับสั่งว่า "นย.ควรจะอยู่ที่บ้านทอน" ตั้งแต่นั้นเป็นต้นมา กองทัพเรือจึงได้ทำการสนธิกำลังกรมนาวิกโยธิน ดำเนินการจัดซื้อที่ดินบริเวณหาดบ้านทอนฯ เพื่อก่อตั้งเป็นที่ตั้งหน่วยถาวรขึ้น- วันที่ 27 กุมภาพันธ์ พ.ศ. 2516 กองทัพเรือ ได้อนุมัติงบประมาณให้ กรมนาวิกโยธิน จัดซื้อที่ดินบริเวณหาดบ้านทอน ตำบลโคกเคียน อำเภอเมืองนราธิวาส จังหวัดนราธิวาส- วันที่ 29 เมษายน พ.ศ. 2518 กองทัพเรือ ได้อนุมัติหลักการให้จัดตั้ง กองพันทหารราบที่ 9 กรมผสมนาวิกโยธิน (พัน.ร.๙ ผส.นย.) เพื่อเข้าปฏิบัติการในพื้นที่จังหวัดนราธิวาส และจังหวัดใกล้เคียง ระหว่างปี พ.ศ. 2521 – พ.ศ. 2524- วันที่ 10 สิงหาคม พ.ศ. 2521 กระทรวงกลาโหมได้มีคำสั่งให้จัดตั้ง กองพันทหารราบที่ 9 กรมทหารราบที่ 3 กรมผสมนาวิกโยธินขึ้น โดยมี น.ท.สุพันธ์ ศุภสมุทร เป็นผู้บังคับกองพันคนแรก จึงได้ถือเอา “วันที่ 10 สิงหาคม” ของทุกปี เป็นวันคล้ายวัน สถาปนาหน่วยเป็นต้นมา- วันที่ 2 ตุลาคม พ.ศ. 2521 ทำการสนธิกำลังเป็นกองพันทหารราบที่ 9 กรมทหารราบที่ 3 กรมผสมนาวิกโยธิน (พัน.ร.๙ กรม ร.๓ ผส.นย.) ณ ค่ายแสมสาร อำเภอสัตหีบ จังหวัดชลบุรี ประกอบกำลังจากกองพันผสม พัน.ร.๑, พัน.ร.๒, พัน.ร.๓ กรม ร.๑ นย. และ พัน.ร.๗ กรม ร.๓ นย. และได้ทำการเคลื่อนย้ายกำลังพล, อาวุธ และยุทโธปกรณ์ มายังที่ตั้งหน่วยแห่งใหม่ ในห้วง 18 – 23 ตุลาคม พ.ศ. 2521

**เครื่องแต่งกาย**
 หมวกยอดมีพู่สีดำ ตรา ภปร.- เสื้อคอปิดสีแดง แผงคอและข้อมือสักหลาดสีน้ำเงินดำติดแถบไหมทอง- คอเสื้อปักด้วยไหมทองรูปชัยพฤกษ์ จำนวน 8 ใบ ปลายแขนเสื้อติดป้ายแฉลบสีขาว กึ่งกลางแฉลบติดแถบทองเครื่องหมายยศ- กางเกงสักหลาดสีน้ำเงินดำ แถบไหมสีทอง- เครื่องหมาย : มีพระปรมาภิไธยย่อ ภปร.ทำด้วยโลหะสีทอง ประดับที่อกเสื้อเบื้องขวา
หมวดหมู่:หน่วยงานในสังกัดหน่วยบัญชาการนาวิกโยธิน
หมวดหมู่:หน่วยทหารในจังหวัดนราธิวาส
หมวดหมู่:ค่ายทหารในสังกัดกองทัพเรือไทย
พระราชบัญญัติสวามิภักดิ์ ค.ศ. 1661

พระราชบัญญัติสวามิภักดิ์ ค.ศ. 1661 (Corporation Act 1661) เป็นพระราชประกาศของรัฐสภาแห่งอังกฤษ (13 Cha. II. St. 2 c. 1) ที่จัดอยู่ในกลุ่มพระราชบัญญัติทดสอบที่มีวัตถุประสงค์ในการจำกัดตำแหน่งราชการของอังกฤษไว้ให้แก่ผู้ถือนิกายเชิร์ชออฟอิงแลนด์เท่านั้น
แม้ว่าจะกล่าวกันว่าเป็น "กฎหมายอาญา" และบรรยายโดยบัตเลอร์ใน “ประวัติศาสตร์กฎหมายที่เกี่ยวกับการต่อต้านโรมันคาทอลิกในอังกฤษ” (Historical Account of the Laws against the Roman Catholics of England) แต่อันที่จริงแล้วพระราชบัญญัติฉบับนี้มิได้มีวัตถุประสงค์โดยตรงในการต่อต้านผู้ถือนิกายโรมันคาทอลิกโดยตรงเมื่อประกาศใช้ครั้งแรก แต่เป็นพระราชบัญญัติที่มีวัตถุประสงค์ในการควบคุมอำนาจของกลุ่มเพรสไบทีเรียน พระราชบัญญัติได้รับการอนุมัติเมื่อเดือนธันวาคม ค.ศ. 1661 หนึ่งปีหลังจากการฟื้นฟูพระเจ้าชาร์ลส์ที่ 2 แห่งอังกฤษพระเจ้าชาร์ลส์ที่ 2 ในขณะนั้นรัฐบาลเป็นรัฐบาลที่เต็มไปด้วยปฏิกิริยา ฝ่ายกษัตริย์นิยมผู้เป็นผู้มีอำนาจมีความต้องการที่จะฟื้นฟูอังกฤษให้กลับไปอยู่ในสภาพที่เป็นมาก่อนที่จะเปลี่ยนการปกครองไปเป็นระบบเครือจักรภพ ที่ทำให้เอิร์ลแห่งแคลเร็นดอนอัครมหาเสนาบดีต้องพยายามใช้ความสามารถในการรั้งความกระตือรือร้นดังกล่าวไว้บ้าง พระราชบัญญัติสวามิภักดิ์จึงเป็นเครื่องมือที่ใช้ในการจำกัดอำนาจของกลุ่มเพรสไบทีเรียนผู้มีอิทธิพลในรัฐบาลในการปกครองระดับนครและท้องถิ่นทั่วราชอาณาจักร พระราชบัญญัติฉบับนี้จึงเป็นอุปกรณ์ในการกำจัดผู้มีอำนาจดังว่า
พระราชบัญญัติระบุว่าไม่มีบุคคลใดที่จะมีสิทธิที่จะได้รับการเลือกตั้งเข้ามาเป็นเจ้าหน้าที่ของรัฐบาลได้ นอกไปจากว่าผู้นั้นจะยอมรับศีลตามธรรมเนียมของนิกายเชิร์ชออฟอิงแลนด์ภายในสิบสองเดือนก่อนหน้าที่จะมีการเลือกตั้ง นอกจากนั้นผู้นั้นก็ยังจะต้องกระทำการประกาศสัตย์ปฏิญาณสวามิภักดิ์ (Oath of allegiance) และ สัตย์ปฏิญาณสวามิภักดิ์ต่อพระมหากษัตริย์ (Oath of Supremacy), สาบานความจงรักภักดีโดยไม่ต่อต้าน (Passive obedience) และสละข้อตกลงคัฟเวอแนนต์
พระราชบัญญัติที่มีเนื้อหาที่กีดกันผู้ถือโรมันคาทอลิกฉบับนี้เป็นเอกสารทางกฎหมายอาญาฉบับสำคัญที่ทำให้ผู้ถือโรมันคาทอลิกไม่มีโอกาสทำหน้าที่เป็นข้าราชการ และมีผลบังคับใช้มาตลอดคริสต์ศตวรรษที่ 18 จนกระทั่งเมื่อได้มีการผ่านพระราชบัญญัติทดสอบเพื่อการยกเลิกพระราชบัญญัติสวามิภักดิ์ ค.ศ. 1828 หนึ่งปีก่อนหน้าการปลดแอกคาทอลิก

**อ้างอิง**
 'Charles II, 1661: An Act for the well Governing and Regulating of Corporations', Statutes of the Realm: volume 5: 1628-80 (1819), pp. 321–23. URL: http://www.british-history.ac.uk/report.asp?compid=47300. Date accessed: 5 March 2007.

**แหล่งข้อมูลอื่น**
  Committees for the Repeal of the Test and Corporation Acts date=2007-09-28 : the minutes of two committees for the repeal of the Act. First published by the London Record Society, available as part of British History Online.-  Text of the Act, go to (J) on the page
หมวดหมู่:กฎหมายสหราชอาณาจักร
สนธิสัญญาเบรดา (ค.ศ. 1650)

สนธิสัญญาเบรดา (ค.ศ. 1650)  (Treaty of Breda (1650)) คือสนธิสัญญาระหว่างพระเจ้าชาร์ลส์ที่ 2 แห่งอังกฤษ กับ กลุ่มคัฟเวอแนนต์สกอตแลนด์ ที่ลงนามระหว่างสงครามสามอาณาจักร เมื่อวันที่ 1 พฤษภาคม ค.ศ. 1650

**ดูเพิ่ม **
 รายชื่อสนธิสัญญา - ประวัติศาสตร์อังกฤษ
หมวดหมู่:สนธิสัญญาในคริสต์ศตวรรษที่ 17
หมวดหมู่:สนธิสัญญาเกี่ยวข้องกับอังกฤษ
หมวดหมู่:สนธิสัญญาเกี่ยวข้องกับสกอตแลนด์
หมวดหมู่:พระเจ้าชาลส์ที่ 2 แห่งอังกฤษ
การจัดระเบียบองค์การแบบเพรสไบทีเรียน

การจัดระเบียบองค์การแบบเพรสไบทีเรียน (Presbyterian polity) คือการจัดระเบียบองค์การคริสตจักรแบบหนึ่ง ที่ปกครองโดยสมัชชาเพรสไบเทอร์หรือผู้ปกครอง คริสตจักรท้องถิ่นแต่ละแห่งจะปกครองโดยกลุ่มผู้ปกครองที่ได้รับเลือกมาที่เรียกว่า “คณะธรรมกิจ” (session) หรือ “consistory” หรือ “church board” กลุ่มคริสตจักรในท้องถิ่นก็จะมีสมัชชาที่สูงกว่าเป็นสภาผู้อาวุโสที่เรียกว่า “เพรสไบเทอรี” (presbytery) หรือ “คลาสสิส” (classis) เพรสไบเทอรีอาจจะรวมกันเป็น “ซิโนด” (synod) หรือสภา ซิโนดทั่วประเทศก็มักจะรวมตัวกันเป็น “สมัชชาใหญ่” (general assembly)
การจัดระเบียบองค์การแบบเพรสไบทีเรียนถูกพัฒนาขึ้นเพื่อปฏิเสธวิธีการปกครองที่อาศัยลำดับชั้นบังคับบัญชาโดยมุขนายกองค์เดียว (ซึ่งเรียกว่าการจัดระเบียบองค์การแบบอีปิสโคปัล) แต่ต่างจากการจัดระเบียบองค์การแบบคองกริเกชันนาลิสต์ (Congregationalist polity) ที่แบ่งการปกครองคริสตจักรออกเป็นคองกริเกชันโดยแต่ละคองกริเกชันเป็นอิสระไม่ขึ้นต่อกัน การจัดระเบียบองค์การแบบเพรสไบทีเรียนแตกต่างจากระบบอื่นตรงที่อำนาจการปกครองที่มาจากทั้งเบื้องบนและเบื้องล่าง ระบบการปกครองนี้วิวัฒนาการขึ้นที่เจนีวาภายใต้ฌ็อง กาลแว็ง และนำมาใช้ในสกอตแลนด์โดยจอห์น น็อกซ์หลังจากการไปลี้ภัยอยู่ที่นั่น การจัดระเบียบองค์การแบบเพรสไบทีเรียนถือเป็นระบบที่สัมพันธ์อย่างแนบแน่นกับการปฏิรูปศาสนาในสวิตเซอร์แลนด์และในสกอตแลนด์ และคริสตจักรปฏิรูป และคริสตจักรเพรสไบทีเรียน

**อ้างอิง**

**ดูเพิ่ม**
 ลัทธิคาลวิน- การปฏิรูปศาสนาฝ่ายโปรเตสแตนต์

**แหล่งข้อมูลอื่น**
  World Alliance of Reformed Churches date=2004-08-01 - Catholic Encyclopedia 1914, Presbyterianism by J. A. MCHUGH.  Online edition- Samuel Miller, 1831. An Essay, on the Warrant, Nature and Duties of the Office of the Ruling Elder, in the Presbyterian Church (New York). Book in the public domain, available online at  Bible Presbyterian Church date=2011-05-17  and  CRTA date=2018-02-26 .- Westminster Assembly, 1645 "The Form of Presbyterial Church-Government" online at  reformed.org date=2019-04-06 
หมวดหมู่:เพรสไบทีเรียน
พรสไบทีเรียน
หมวดหมู่:คำศัพท์ศาสนาคริสต์
ทอมัส ออสบอร์น ดยุกที่ 1 แห่งลีดส์

ทอมัส ออสบอร์น ดยุคแห่งลีดส์ที่ 1 (Thomas Osborne, 1st Duke of Leeds; 20 กุมภาพันธ์ ค.ศ. 1631 - 26 กรกฎาคม ค.ศ. 1712) ทอมัส ออสบอร์น ดยุคแห่งลีดส์ที่ 1 ผู้เป็นรัฐบุรุษชาวอังกฤษที่รู้จักกันในนามว่าเอิร์ลแห่งแดนบี และ มาร์ควิสแห่งคาร์มาร์เธน รับราชการในหน้าที่ต่างๆ ในรัชสมัยของพระเจ้าชาร์ลส์ที่ 2 แห่งอังกฤษ

**ดูเพิ่ม **
 การคบคิดโพพพิช 

**แหล่งข้อมูลอื่น **
9047608
หมวดหมู่:บุคคลที่เกิดในปี พ.ศ. 2175
หมวดหมู่:ดยุกแห่งลีดส์
หมวดหมู่:ขุนนางอังกฤษ
หมวดหมู่:นักการเมืองอังกฤษ
หมวดหมู่:ไนต์ออฟเดอะการ์เตอร์
หมวดหมู่:ผู้ว่าราชการจังหวัดของประเทศไทย

หมวดหมู่:ข้าราชการพลเรือนชาวไทย
หมวดหมู่:กระทรวงมหาดไทย (ประเทศไทย)
ท
หมวดหมู่:สำนักงานปลัดกระทรวงมหาดไทย
องคมนตรีคาบาล

องคมนตรีคาบาล (Cabal Ministry) หมายถึงกลุ่มองค์มนตรีผู้มีอำนาจผู้ถืออิทธิพลในการปกครองราชอาณาจักรอังกฤษ ระหว่างปี ค.ศ. 1668 จนถึงราวปี ค.ศ. 1674

**สมาชิกในกลุ่ม**
ไฟล์:1stLordClifford.jpg|ทอมัส คลิฟฟอร์ด บารอนคลิฟฟอร์ดที่ 1C (ค.ศ. 1630-ค.ศ. 1673) 
ไฟล์:Henry Bennett Earl of Arlington.jpg|เฮนรี เบ็นเน็ท เอิร์ลแห่งอาร์ลิงตันที่ 1A (ค.ศ. 1618-ค.ศ. 1685) 
ไฟล์:2ndDukeOfBuckingham.jpg|จอร์จ วิลเลียรส์ ดยุคแห่งบัคคิงแฮมที่ 2B (ค.ศ. 1628-ค.ศ. 1687) 
ไฟล์:Anthony Ashley-Cooper, 1st Earl of Shaftesbury.jpg|แอนโทนี แอชลีย์ คูเปอร์ เอิร์ลแห่งชาฟส์บรีที่ 1A (ค.ศ. 1621-ค.ศ. 1683) 
ไฟล์:John Maitland, Duke of Lauderdale by Jacob Huysmans.jpg|จอห์น เมทแลนด์ ดยุคแห่งลอเดอร์เดลที่ 1L (ค.ศ. 1616-ค.ศ. 1682) 
หลังจากอำนาจการปกครองขององคมนตรีแคลเร็นดอนสิ้นสุดลงในปี ค.ศ. 1667 อำนาจการปกครองของรัฐบาลของพระเจ้าชาร์ลส์ที่ 2 ก็ตกไปอยู่ในมือของกลุ่มองคมนตรีที่เรียกกันว่า กลุ่มคาบาล (Cabal) ที่ประกอบด้วยองคมนตรีห้าคนผู้ก่อตั้งเป็นคณะกรรมการเพื่อกิจการทางการต่างประเทศ องคมนตรีทั้งห้าคนใช้ตำแหน่งและสถาบันที่อยู่ภายใต้อำนาจของตนในการควบคุมและวางนโยบายในการปกครองราชอาณาจักรทั้งกิจการภายในและภายนอกประเทศ การมีอำนาจของกลุ่มคนที่รวมตัวขึ้นอย่างเป็นทางการในการปกครองประเทศที่ตรงกันข้ามกับการปกครองโดยผู้เป็นคนโปรดของพระมหากษัตริย์ที่มีอำนาจเด็ดขาด บ้างก็เห็นกันว่าเป็นอันตรายต่ออำนาจของสถาบันพระมหากษัตริย์ บ้างก็เห็นว่าเป็นลดอำนาจของรัฐสภา บ้างก็เห็นว่าความใกล้ชิดของดยุคแห่งบัคคิงแฮมกับพระเจ้าชาร์ลส์ทำให้ความนิยมของกลุ่มคาบาลในบรรดานักปฏิรูปบางคนลดถอยลง ชื่อของกลุ่ม กลุ่มคาบาล มีความหมายเป็นนัยยะว่าเป็นกลุ่มที่บทบาทในการโค่นอำนาจเอ็ดเวิร์ด ไฮด์ เอิร์ลแห่งแคลเร็นดอน, เพิ่มความลึกลับในการดำเนินการปกครองรัฐบาล และเป็นอักษรย่อที่มาจากชื่อของสมาชิกในกลุ่ม แต่ตามความเป็นจริงแล้วสมาชิกของกลุ่มก็ต่างก็ถือปรัชญาการปกครองที่แตกต่างกันออกไปตั้งแต่แอนโทนี แอชลีย์ผู้ที่ถือปรัชญาสนับสนุนอุดมคติของการปกครองระบบรัฐสภาไปจนถึงจอห์น เมทแลนด์ ดยุคแห่งลอเดอร์เดลผู้ถือปรัชญาสนับสนุนการปกครองระบบอภิสิทธิ์แบบสมบูรณ์นิยม

**ดูเพิ่ม **
 พระเจ้าชาร์ลส์ที่ 2 แห่งอังกฤษ 

**แหล่งข้อมูลอื่น**
หมวดหมู่:ประวัติศาสตร์อังกฤษ
หมวดหมู่:การฟื้นฟู (การเมือง)
ผิน คิ้วคชา

ผิน คิ้วคชา หรือ ผิน คิ้วไพศาล (เกิด 25 กรกฎาคม พ.ศ. 2487 - )  นักธุรกิจชาวไทย เจ้าของภูเก็ตแฟนตาซี และซาฟารีเวิลด์  นอกจากนี้ยังเป็นนักธุรกิจการเงิน เป็นเจ้าของบริษัทเงินทุนหลักทรัพย์ แอ๊ดคินซัน  และบริษัทเงินทุนหลักทรัพย์ เฟิสท์ทรัสต์ ที่ถูกกระทรวงการคลังสั่งปิดกิจการเมื่อวันที่ 3 เมษายน พ.ศ. 2527
นายผินเป็นชาวไทยเชื้อสายจีน จบชั้นมัธยมปลายภาษาจีน จากโรงเรียนสหคุณวิทยา จากนั้นจบสาขาการบัญชีและกฎหมาย จากโรงเรียนกรุงเทพการบัญชีวิทยาลัย และปริญญาตรี คณะศิลปศาสตร์ รัฐศาสตร์บัณฑิต มหาวิทยาลัยรามคำแหง และในปี พ.ศ. 2554 ได้รับพระราชทานปริญญาปรัชญาดุษฎีบัณฑิตกิตติมศักดิ์จากพระบาทสมเด็จพระเจ้าอยู่หัว ครั้นทรงดำรงพระราชอิสริยยศ สมเด็จพระบรมโอรสาธิราชฯสยามมกุฏราชกุมาร สาขาวิชาศิลปะการจัดการแสดง คณะมนุษยศาสตร์ และสังคมศาสตร์ มหาวิทยาลัยราชภัฏภูเก็ต
นายผินมีภรรยาสองคน คือ สุเนตร คิ้วคชา และ อาภา เตชะรัตนไชย มีบุตร 9 คน คือ โสภิดา เชิดชัย กิตติกร คิ้วคชา (ดูแลกิจการภูเก็ตแฟนตาซี) อัมพรศรี คิ้วคชา ธนะ คิ้วคชา (ดูแลกิจการบางกอกฟาร์ม) สมหวัง คิ้วคชา อำนาจ คิ้วคชา  ฤทธิ์ คิ้วคชา (ดูแลกิจการไอศครีมสฟรี) เดช คิ้วคชา ดวง คิ้วคชา 

**อ้างอิง**
หมวดหมู่:นักธุรกิจชาวไทย
หมวดหมู่:ชาวไทยเชื้อสายแคะ
หมวดหมู่:บุคคลจากโรงเรียนกรุงเทพการบัญชีวิทยาลัย
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
โจวันนี ปีแอร์ลุยจี ดา ปาเลสตรีนา

thumb
โจวานนี เปียร์ลุยจี ปาเลสตรินา (Giovanni Pierluigi da Palestrina; 3 กุมภาพันธ์ ค.ศ. 1525 หรือ 2 กุมภาพันธ์ ค.ศ. 1526 – 2 กุมภาพันธ์ ค.ศ. 1594) คีตกวีชาวอิตาเลียนในช่วงปลายยุคฟื้นฟูศิลปวิทยาการ
ปาเลสตรินาเกิดที่เมืองปาเลสตรินา เป็นเมืองเล็กๆ ซึ่งอยู่ไม่ไกลจากโรม และอยู่ในอาณาจักรพระสันตะปาปา เริ่มงานจากการเป็นนักร้องเสียงประสานในโบสถ์ และได้เริ่มฝึกหัดออร์แกนและเรียบเรียงดนตรีสวด ผลงานประพันธ์ของปาเลสตรินาเป็นที่ประทับใจสมเด็จพระสันตะปาปาจูเลียสที่ 3 ที่ทรงเคยเป็นบิชอปแห่งปาเลสตรินา จึงทรงแต่งตั้งให้เขาเป็นผู้อำนวยการดนตรี เขาได้ผลิตผลงานเพลงด้านศาสนาออกมาเป็นจำนวนหลายร้อยชิ้น
ปาเลสตรินาเสียชีวิตในวันที่ 2 กุมภาพันธ์ ค.ศ.1594 ด้วยอาการเยื่อหุ้มปอดอักเสบ ที่กรุงโรม

**อ้างอิง**
หมวดหมู่:บุคคลที่เกิดในคริสต์ทศวรรษ 1520
หมวดหมู่:คีตกวีชาวอิตาลี
สนามกีฬาฟรีสเตต

สนามกีฬาฟรีสเตต (Free State Stadium) หรือมีชื่อว่า โวดาคอมพาร์ก (Vodacom Park) เป็นสนามกีฬาในเมืองบลูมฟอนเทน ประเทศแอฟริกาใต้ ใช้สำหรับการแข่งขันรักบี้และฟุตบอลเป็นหลัก แรกทีก่อสร้างขึ้นเพื่องานรักบี้เวิลด์คัป 1995 และปัจจุบันเป็น 1 ในสนามกีฬาที่ใช้ในการแข่งขันฟุตบอลโลก 2010

**อ้างอิง**
หมวดหมู่:สนามกีฬาฟุตบอลโลก 2010
หมวดหมู่:สนามกีฬาในประเทศแอฟริกาใต้
ลอฟตัสเวอร์สเฟลด์

สนามกีฬาลอฟตัสเวอร์สเฟลด์ (Loftus Versfeld Stadium) เป็นสนามกีฬาสำหรับการแข่งขันรักบี้และฟุตบอล ตั้งอยู่ที่เมืองพริทอเรีย ประเทศแอฟริกาใต้ สนามมีความจุ 51,762 คน สำหรับการแข่งขันรักบี้และยังเคยใช้ในการแข่งขันเคอร์รีคัปรอบตัดสินในปี 2009 และยังใช้ในการแข่งขันฟุตบอลของทีมท้องถิ่นด้วย ในปี 2010 ยังเป็น 1 ในสนามที่ใช้ในการจัดการแข่งขันฟุตบอลโลก 2010

**อ้างอิง**
หมวดหมู่:สนามกีฬาฟุตบอลโลก 2010
หมวดหมู่:สนามกีฬาในประเทศแอฟริกาใต้
อะห์มัด มุฮัมมัด อัฏฏ็อยยิบ

อะห์มัด มุฮัมมัด อัฏฏ็อยยิบ
อะห์มัด มุฮัมมัด อัฏฏ็อยยิบ (أحمد محمد الطيب; Ahmed Mohamed el-Tayeb) เกิดเมื่อวันที่ 6 มกราคม ค.ศ. 1946 ดำรงตำแหน่งผู้นำสูงสุดแห่งมหาวิทยาลัยอัลอัซฮัร ประเทศอียิปต์ คนปัจจุบัน ซึ่งได้รับตำแหน่งจากการแต่งตั้งจากประธานาธิบดีฮุสนี มุบาร็อก เมื่อวันที่ 19 มีนาคม ค.ศ. 2010 ภายหลังจากการเสียชีวิตของมุฮัมมัด ซัยยิด ฏ็อนฏอวี ผู้นำสูงสุดแห่งอัซฮัรคนก่อน
ศึกษาระดับปริญญาตรี ด้านหลักศรัทธาและปรัชญา จากมหาวิทยาลัยอัลอัซฮัร ปี ค.ศ. 1969 ระดับปริญญาโท ด้านหลักศรัทธาและปรัชญา มหาวิทยาลัยอัลอัซฮัร ปี ค.ศ. 1971 ระดับปริญญาเอก ด้านหลักศรัทธาและปรัชญา มหาวิทยาลัยอัลอัซฮัร ปี ค.ศ. 1977
หมวดหมู่:มุสลิมชาวอียิปต์
หมวดหมู่:อิมาม
หมวดหมู่:มุฟตี
การ์เมน

การ์เมน (Carmen) เป็นอุปรากรภาษาฝรั่งเศสจำนวน 4 องก์ ที่แต่งโดยฌอร์ฌ บีแซ (1838-1875) ดัดแปลงจากนวนิยายในชื่อเดียวกันของพรอสแพร์ เมอริมี (1803-1870) ซึ่งได้รับอิทธิพลมาจากโคลงภาษารัสเซียชื่อ The Gypsies (1824) ของอะเล็กซานเดอร์ เซอร์เยวิช พุชกิน (1799-1837) ตีพิมพ์ครั้งแรกในปี ค.ศ. 1845 โดยแปลงจากภาษารัสเซียเป็นภาษาฝรั่งเศส
อุปรากรเรื่องการ์เมนออกแสดงรอบปฐมทัศน์เมื่อวันที่ 3 มีนาคม ค.ศ. 1875 ที่โรงอุปรากรออเปรากอมิก (Opéra Comique) ปารีส ในระยะแรกถูกวิพากษ์วิจารณ์อย่างหนักจนเกือบถูกถอดออกจากรอบการแสดง แม้จะมีการแจกจ่ายตั๋วเข้าชมการแสดงออกไปโดยผู้ชมไม่ต้องเสียเงิน ก็ยังไม่ได้รับความนิยมเท่าที่ควร จนกระทั่งฌอร์ฌ บีแซ เสียชีวิตอย่างกะทันหันด้วยอาการหัวใจวายเมื่อวันที่ 3 มิถุนายน ค.ศ. 1875 ด้วยวัยเพียง 36 ปี
ในเดือนตุลาคม ค.ศ. 1875 อุปรากรย้ายไปจัดแสดงที่กรุงเวียนนา และประสบความสำเร็จอย่างล้นหลาม  กลายเป็นเรื่องที่นิยมจัดแสดงไปทั่วโลก ตั้งแต่ทศวรรษ 1880 เป็นต้นมา การ์เมนกลายเป็นอุปรากรเรื่องหนึ่งที่มีการแสดงบ่อยครั้งที่สุด ติดอันดับ 4 อุปรากรยอดนิยมในทวีปอเมริกาเหนือ 
เนื่อเรื่องในการ์เมน เกิดขึ้นที่เมืองเซบิยา ประเทศสเปนเมื่อราวคริสต์ทศวรรษ 1830 เป็นโศกนาฏกรรมเกี่ยวกับหญิงสาวยิปซีชื่อ การ์เมน กับทหารหนุ่มชื่อ ดอนโฆเซ ที่ตกหลุมรักการ์เมนจนยอมทิ้งคนรักเก่าไปมีความสัมพันธ์กับเธอ แต่การ์เมนกลับสลัดเขาทิ้งอย่างไม่ไยดี เพื่อไปมีความรักใหม่กับนักสู้กระทิงชื่อ เอสกามิโย ทำให้ดอนโฆเซวางแผนฆาตกรรมการ์เมนเพื่อยุติปัญหารักสามเส้านี้

**อ้างอิง**

**แหล่งข้อมูลอื่น**
 name=Carmen- Carmen-  Recordings of Carmen date=2009-03-08 - cname=Carmen
หมวดหมู่:อุปรากรโดยฌอร์ฌ บีแซ
หมวดหมู่:อุปรากรภาษาฝรั่งเศส
หมวดหมู่:อุปรากรคริสต์ทศวรรษ 1870
หมวดหมู่:เพลงชุด
เวสต์ไฮต์แลนด์ไวต์เทร์เรียร์

เวสต์ไฮต์แลนด์ไวต์เทร์เรียร์ (West Hightland White Terrier) หรือที่นิยมเรียกเล่น ๆ ว่า เวสตี (Westie, Westy) เป็นสายพันธุ์สุนัขพันธุ์เล็กสายพันธุ์หนึ่ง มีต้นกำเนิดจากสกอตแลนด์ เดิมเคยเป็นสายพันธุ์ร่วมกับสกอตติชเทร์เรียร์และแคร์นเทร์เรียร์ในคริสต์ศตวรรษที่ 19 จนกระทั่งถึงต้นคริสต์ศตวรรษที่ 20 เชื่อกันว่าเวสต์ไฮต์แลนด์ไวต์เทร์เรียร์เป็นสุนัขที่มาสืบเชื้อสายมาจากในพระราชวังของพระเจ้าเจมส์ที่ 1 แห่งอังกฤษ
เวสต์ไฮต์แลนด์ไวต์เทร์เรียร์เป็นที่รู้จักครั้งแรกจากงานประกวดสุนัขที่กรุงลอนดอน ประเทศอังกฤษ เมื่อปี ค.ศ. 1907 ในปีถัดมาได้ลงทะเบียนกับสมาคมสุนัขอเมริกันในชื่อ "โรสนีทเทร์เรียร์" หลังจากนั้นได้เปลี่ยนชื่อมาเป็น "เวสต์ไฮต์แลนด์ไวต์เทร์เรียร์" อย่างเป็นทางการในปัจจุบัน เมื่อวันที่ 31 พฤษภาคม ค.ศ. 1909 เนื่องจากมีการผสมพันธุ์ให้กลายมาเป็นสีขาวล้วน
เวสต์ไฮต์แลนด์ไวต์เทร์เรียร์เป็นสุนัขขนาดเล็ก ตาเป็นวงกลมสีดำ ขนยาวสีขาวมี 2 ชั้น ชั้นนอกมีลักษณะเหยียดยาว หยาบ ขนชั้นในจะสั้นและนุ่ม หูมีขนาดเล็กมีทั้งตั้งตรงและตกลง ตัวผู้สูงประมาณ 25-30 เซนติเมตร ตัวเมียสูงประมาณ 23-28 เซนติเมตร ตัวผู้หนัก 7-10 กิโลกรัม ตัวเมียหนักประมาณ 6-7 กิโลกรัม มีจุดเด่นคือสีขนจะมีความขาวสว่างทำให้ดูมีสง่าราศี มีอายุเต็มที่ประมาณ 15 ปี
เนื่องจากเคยเป็นสุนัขล่าสัตว์มาก่อนจึงมีนิสัยที่กล้าหาญ จนถูกขนานนามว่า "สุนัขใหญ่ในร่างเล็ก" เวสต์ไฮต์แลนด์ไวต์เทร์เรียร์จึงเป็นสุนัขที่มีนิสัยระแวดระวังอยู่เสมอ และเห่าเก่งถึงแม้ตัวจะมีขนาดเล็ก รวมทั้งมีนิสัยที่หวงสิ่งของของมันเองมาก รวมถึงเจ้าของและอาหารด้วย โดยปกติแล้วจะเป็นสุนัขที่เข้ากับเด็กและสัตว์อื่น ๆ ได้ง่าย ชอบวิ่งเล่นเป็นประจำ จึงไม่ควรให้อยู่ในห้องแคบ ๆ สามารถปรับตัวเข้ากับสิ่งแวดล้อมต่าง ๆ ได้เร็ว แต่เนื่องจากตัวเล็กจึงมักจะเหนื่อยง่าย
มักจะเป็นสุนัขที่มีปัญหาเกี่ยวกับผิวหนังแห้ง จึงทำให้ไม่ควรอาบน้ำให้บ่อยเกินไปนัก โดยปกติควรจะอยู่ที่ประมาณเดือนละ 1 ครั้ง แต่เนื่องจากมีขนยาวจึงควรที่จะแปรงขนให้บ่อย ๆ และทำความสะอาดหูด้วยสำลีจะช่วยป้องกันการสะสมของไขมันและสิ่งสกปรกได้ 

**อ้างอิง**
 สายพันธุ์สุนัข date=2010-05-27 - "เวสตี้"สุนัขพระเจ้าเจมส์ที่1 ตัวเล็กแต่ใจกล้าหาญเด็ดเดี่ยวจากไทยรัฐ สืบค้นวันที่ 6 กรกฎาคม พ.ศ. 2553
หมวดหมู่:พันธุ์สุนัขที่มีต้นกำเนิดในประเทศสกอตแลนด์
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหราชอาณาจักร
กริสเตียน ริเบโรส

กริสเตียน มิเกล ริเบโรส นุญเญซ (Cristian Miguel Riveros Núñez) เกิดเมื่อวันที่ 16 ตุลาคม ค.ศ. 1982 ที่เมืองซัลดิบาร์ ประเทศปารากวัย เป็นนักฟุตบอลชาวปารากวัย ปัจจุบันเล่นให้แก่สโมสรลิเบร์ตัด

**อ้างอิง**
หมวดหมู่:กองกลางฟุตบอลชาย
หมวดหมู่:นักฟุตบอลชายชาวปารากวัย
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นในกังเปโอนาตูบราซีเลย์รูแซรียีอา
หมวดหมู่:นักฟุตบอลทีมชาติปารากวัย
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในโกปาอาเมริกา 2007
หมวดหมู่:ผู้เล่นในโกปาอาเมริกา 2011
มาเร็ก ฮัมชีก

มาเร็ก ฮัมชีก (Marek Hamšík; เกิดเมื่อวันที่ 27 กรกฎาคม ค.ศ. 1987 ที่บันสกาบิสตริตซา ประเทศเชโกสโลวาเกีย) เป็นนักฟุตบอลชาวสโลวาเกีย ในตำแหน่งกองกลาง ปัจจุบันเล่นให้กับต้าเหลียนอี้ฟางในไชนีสซูเปอร์ลีก และทีมชาติสโลวาเกีย
ในฟุตบอลชิงแชมป์แห่งชาติยุโรป 2016 ที่ฝรั่งเศส ในรอบแรกนัดที่สองของกลุ่มบี ที่สโลวาเกียพบกับรัสเซีย สถานการณ์บีบบังคับให้สโลวาเกียต้องเอาชนะให้ได้เนื่องจากนัดแรกแพ้ต่อสวิตเซอร์แลนด์ไป 1–0 ในนัดนี้ฮัมชีกเล่นได้อย่างโดดเด่นมาก โดยเป็นผู้ส่งลูกให้วลาดิมีร์ ไวส์ ยิงประตูได้ในนาทีที่ 32 และในนาทีที่ 45 ฮัมชีกก็เป็นผู้ยิงประตูเองจากการเปิดทำทางให้ของวลาดิมีร์ ไวส์ ส่งผลให้สโลวาเกียเอาชนะไปได้ 2–0 และฮัมชีกได้รับเลือกให้เป็นผู้เล่นยอดเยี่ยมประจำการแข่งขันด้วย

**อ้างอิง**

**แหล่งข้อมูลอื่น**
 ประวัติผู้เล่น date=2011-04-29  เว็บไซต์อย่างเป็นทางการของนาโปลี
หมวดหมู่:นักฟุตบอลชาวสโลวาเกีย
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นสโมสรกีฬาฟุตบอลนาโปลี
หมวดหมู่:กองกลางฟุตบอล
หมวดหมู่:บุคคลจากบันสกาบิสตรีตซา
ทางหลวงแผ่นดินหมายเลข 1026

ทางหลวงแผ่นดินหมายเลข 1026 สายเวียงสา-ปากนาย เป็นทางหลวงแผ่นดินในจังหวัดน่าน เชื่อมต่อระหว่างอำเภอเวียงสา อำเภอนาน้อย และอำเภอนาหมื่น จังหวัดน่าน มีระยะทางตลอดสายทั้งสิ้น 75.957 กิโลเมตร

**รายละเอียดของเส้นทาง**
เป็นถนนขนาด 2 ช่องจราจร ไป-กลับ และขนาด 4 ช่องจราจรในบางช่วง เริ่มต้นจากสามแยกเวียงสา จุดตัดทางหลวงแผ่นดินหมายเลข 101 ผ่านอำเภอเวียงสา อำเภอนาน้อย และสิ้นสุดสายทางโดยเชื่อมต่อกับทางเข้าท่าแพขนานยนต์ข้ามเขื่อนสิริกิติ์ ที่บ้านปากนาย อำเภอนาหมื่น ซึ่งสามารถข้ามไปอำเภอน้ำปาด จังหวัดอุตรดิตถ์ เส้นทางตลอดช่วงมีลักษณะคดเคี้ยวไปตามไหล่เขาเป็นส่วนใหญ่ ยกเว้นช่วงอำเภอนาน้อยถึงอำเภอนาหมื่นเป็นพื้นที่ราบ

**รายชื่อทางแยก**

**สถานที่สำคัญบนเส้นทาง**
 อำเภอเวียงสา- โรงเรียนสา- โรงพยาบาลนาน้อย- สถานีตำรวจภูธรนาน้อย- อำเภอนาน้อย- วัดพระธาตุดอยพลูแช่- อำเภอนาหมื่น

**อ้างอิง**
1026
4-1026
หมวดหมู่:ถนนในจังหวัดน่าน
เส้นทางวิกฤต

เส้นทางวิกฤต (critical path) อาจหมายถึง- การหาเส้นทางวิกฤต เทคนิคในการบริหารโครงการโดยการวิเคราะห์หาเส้นทางวิกฤต และงานวิกฤตบนเส้นทางนั้น- คริติลคอลแพธ  ชื่อหนังสือ
อีบราฮิม อาเฟิลไล

อีบราฮิม อาเฟิลไล (Ibrahim Afellay; إبراهيم أفيلاي) เกิดเมื่อวันที่ 2 เมษายน ค.ศ. 1986 ที่เมืองยูเทรกต์ เป็นนักฟุตบอลชาวดัตช์เชื้อสายโมร็อกโก สโมสรที่ลงเล่นล่าสุดคือเปเอสเฟ ไอนด์โฮเฟิน ในเอเรอดีวีซี​ โดยเล่นให้กับฟุตบอลทีมชาติเยาวชนเนเธอร์แลนด์ และปัจจุบันเป็นส่วนหนึ่งของทีมชาติเนเธอร์แลนด์ เป็นตัวแทนในการแข่งขันฟุตบอลโลก 2010 ที่แอฟริกาใต้ อาเฟิลไลมักรับตำแหน่งเป็นกองกลางรุกตัวกลาง ให้กับเปเอสเฟ ไอนด์โฮเฟิน แต่ก็สามารถเล่นได้ทั้งฝั่งซ้ายและขวา ในปี ค.ศ. 2007 อาเฟิลไลได้รับรางวัลโยฮัน ไกรฟฟ์ ในสาขานักเตะทีมเยาวชนยอดเยี่ยมในเนเธอร์แลนด์
เมื่อวันที่ 16 พฤศจิกายน ค.ศ. 2010 บาร์เซโลนาและเปเอสเฟ ไอนด์โฮเฟิน ได้ตกลงเรื่องการย้ายของอาเฟิลไลมายังบาร์เซโลนาเมื่อเดือนมกราคม ค.ศ. 2011 โดยอาเฟิลไลเดินทางในวันที่ 23 ธันวาคม ค.ศ. 2010 เพื่อตรวจสอบสุขภาพ มีค่าตัวราว 3 ล้านยูโร
ก่อนเริ่มต้นฤดูกาล 2015–16 อาเฟิลไลหมดสัญญากับบาร์เซโลนา จึงกลายเป็นผู้เล่นไร้สังกัด และเป็นสโตกซิตีที่สนใจเรียกตัวเข้าสังกัดในแบบไม่มีราคาค่าตัว โดยมีสัญญาเป็นเวลา 2 ปี   และในการประเดิมสนามนัดแรกของพรีเมียร์ลีก แม้ว่าสโตกซิตี จะเป็นฝ่ายแพ้ ลิเวอร์พูล ไปก็ตาม แต่อาเฟิลไลก็ได้รับคำชมว่าสามารถปั่นป่วนผู้เล่นของลิเวอร์พูลได้เป็นอย่างดีทั้งที่เป็นการเล่นนัดแรก

**อ้างอิง**

**แหล่งข้อมูลอื่น**
หมวดหมู่:นักฟุตบอลชาวดัตช์
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นสโมสรฟุตบอลบาร์เซโลนาหมวดหมู่:ผู้เล่นในบุนเดิสลีกา
หมวดหมู่:ผู้เล่นในลาลิกาหมวดหมู่:ผู้เล่นสโมสรฟุตบอลสโตกซิตี
หมวดหมู่:นักฟุตบอลทีมชาติเนเธอร์แลนด์หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากยูเทรกต์
หมวดหมู่:ปีกฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ชาวดัตช์เชื้อสายโมร็อกโก
ยิว

ยิว อาจหมายถึง- ศาสนายิว หรือ ศาสนายูดาห์ - หนึ่งในศาสนาที่เก่าแก่ที่สุดในโลก- ชาวยิว - ชนชาติหนึ่งที่มีประวัติศาสตร์ยาวนาน
นกกาน้อยหงอนยาว

นกกาน้อยหงอนยาว (Platylophus galericulatus) เป็นนกในวงศ์นกกา (Corvidae) และัจัดเป็นชนิดเดียวในสกุล Platylophus 
พบในบรูไน อินโดนีเซีย มาเลเซีย พม่า และไทย ถิ่นอาศัยธรรมชาติเป็นที่ราบป่าไม้เขตร้อนหรือกึ่งเขตร้อนความชื้นสูงและเทือกเขาที่มีความชื้นสูงในกึ่งเขตร้อนหรือเขตร้อน ถูกคุกคามโดยการสูญเสียถิ่นที่อยู่อาศัย

**ลักษณะ**
นกกาน้อยหงอนยาวมีความยาวจากปลายปากถึงปลายหางประมาณ 31-33 เซนติเมตร ปีกยาวประมาณ 14 เซนติเมตร ส่วนหัวมีลักษณะเด่นที่หงอนยาวตั้งอยู่ด้านหลังของกระหม่อม ปากยาวปานกลาง ปลายปากงุ้มเป็นตะขอเล็กน้อย ขนปุยปิดจมูกสั้นมาก และไม่ปิดรูจมูก แต่มีขนรอบโคนปากยาวและเด่นมาก หางยาวปานกลาง ปลายขนหางมีลักษณะมน ขาสีคล้ำ นกทั้งสองเพศมีลักษณะคล้ายกัน แต่ขนคลุมตัวของนกในปีแรกและนกไม่เต็มวัยจะมีลักษณะแตกต่างออกไป
นกวัยอ่อนมีหงอนสั้นๆ ขนคลุมลำตัวมีสีน้ำตาลแดง และจะค่อยๆจางลงทางด้านท้อง บริเวณปลายขนบางเส้นเป็นสีขาว ทำให้มองดูเป็นจุดด่างลายตรงส่วนอกถึงท้อง ปีกสีน้ำตาลอมเขียวมะกอกจางกว่านกตัวเต็มวัย ปลายขนคลุมปีกมีสีอ่อน

**การกระจายพันธุ์และถิ่นอาศัย**
นกกาน้อยหงอนยาวมีการกระจายพันธุ์จำกัดอยู่ในเขตชีวภาพซุนดา จากใต้เขตตะนาวศรี พม่า ไทย รัฐซาบะฮ์ รัฐซาราวัก มาเลเซียตะวันตก กาลีมันตัน สุมาตรา ชวา อินโดนีเซียและบรูไน พบในในป่าดิบที่ลุ่มที่ระดับความสูง 1,500 เมตร

**อ้างอิง**
 BirdLife International 2008.   Platylophus galericulatus date=2011-06-04 .    2006 IUCN Red List of Threatened Species.   Downloaded on 11 Jan 2010.

**แหล่งข้อมูลอื่น**
หมวดหมู่:วงศ์นกกา
กาน้อยหงอนยาว
หมวดหมู่:สัตว์ป่าคุ้มครอง
โกวอลลา

โกวอลลา (อักษรโรมัน: Gowalla) เป็นเกมโซเชียลเน็ตเวิร์กในลักษณะของการอ้างอิงสถานที่สร้างโดยบริษัทอะลาโมไฟร์ บริษัทในรัฐเท็กซัส สหรัฐอเมริกา เกมนี้เล่นผ่านโทรศัพท์มือถือโดยการ "เช็กอิน" ไปตามสถานที่ต่างๆ ในบริเวณรอบ เพื่อให้ได้รางวัล ของเล่น หรือตราสัญลักษณ์มา จำนวนผู้เล่นเกมนี้ (ข้อมูล มีนาคม 2553) มีประมาณ 150,000 คนทั่วโลก
โกวอลลาชนะเลิศรางวัลในงานเซาธ์บายเซาธ์เวสต์ 2010 ในหมวดหมู่แอปพลิเคชันสำหรับมือถือ

**ภาพรวม**
โกวอลลา โดยพื้นฐานแล้วเป็นเว็บแอปพลิเคชันเคลื่อนที่ที่ให้ผู้ใช้ "เช็กอิน" ตามสถานที่ต่างๆ ที่ผู้ใช้ไปผ่านทางโทรศัพท์เคลื่อนที่ ซึ่งผู้ใช้ต้องทำการดาวน์โหลดแอปพลิเคชันที่มีให้ผ่านระบบ กูเกิ้ลแอนดรอยด์ ไอโฟน ปาล์มเว็บโอเอส และ แบล็กเบอร์รี่ หรือผ่านทางเว็บไซต์บนโทรศัพท์มือถือ m.gowalla.com ถึงกระนั้น ผู้ใช้จะไม่สามารถเช็กอินผ่านทางเว็บไซต์ปกติได้ เช็กอินยังสามารถเชื่อมต่อกับระบบ Push Notifications ของไอโฟน และสามารถเชื่อมต่อบัญชีผู้ใช้กับบัญชีทวิตเตอร์และเฟซบุ๊คได้

**การถูกเข้าซื้อกิจการและการปิดให้บริการ**
เมื่อวันที่ 2 ธันวาคม 2011 บริการเครือข่ายสังคม เฟซบุ๊กเข้าซื้อกิจการของโกวอลลา ต่อมาในวันที่ 11 มีนาคม 2012 โกวอลลาก็ปิดให้บริการลงอย่างเป็นทางการ โดยขึ้นข้อความไว้บนหน้าเว็บไซต์ว่า 
” Thank you for going out with Gowalla. It was a pleasure to journey with you around the world. Download your check-ins, photos and lists here.”

**ดูเพิ่ม**
 โฟร์สแควร์

**อ้างอิง**
หมวดหมู่:ซอฟต์แวร์
หมวดหมู่:โทรศัพท์มือถือ
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
แพนด้า แชนแนล

แพนด้า แชนแนล เป็นช่องที่ถ่ายทอดสดชีวิตของหลินปิง แพนด้ายักษ์ทูตสันถวไมตรีเชื่อมความสัมพันธ์ระหว่างประเทศไทยและจีน เพื่อแสดงถึงพัฒนาการของแพนดาและเรื่องราวครอบครัวแพนด้า อันประกอบด้วยช่วงช่วง หลินฮุ่ย และหลินปิง เป็นช่องที่มีการถ่ายทอดตลอด 24 ชั่วโมง

**ประวัติ**
เดิมช่องนี้เป็นช่องของ ทรู เรียลลิตี้ ซึ่งเป็นเป็นช่องรายการที่นำเสนอตามติดชีวิตจริง โดยไม่มีบทใดใดทั้งสิ้น แต่เนื่องจากแพนด้าที่อยู่ในเมืองจีน ส่งมาเป็นทูตสัมพันธ์ไมตรีระหว่างไทยกับจีน ที่มีชื่อว่า ช่วงช่วง กับ หลินฮุ่ย ได้รับความนิยมอย่างมากในประเทศไทย จนมีการประกวดตั้งชื่อลูกแพนด้าที่ชื่อว่า หลินปิง แต่หลังจากนั้น กระแสก็ยังไม่ลดลง จึงต้องทำเป็นรายการ "หลินปิง เดอะ เรียลลิตี้" จนในที่สุด ก็พัฒนามาเป็น "แพนด้า แชนแนล" ในที่สุด

**ช่วงต่าง ๆ ของช่องนี้**
 มีการเกาะติดการใช้ชีวิตของ หลินปิง ตลอด 24 ชั่วโมง ในรายการ LIN PING REALITY- มีไฮไลท์ประจำวันในช่วง 07.00 - 07.30 น., 19.00 -19.30 น. และ 23.30 - 00.30 น.ในรายการ LIN PING DAILY HILIGHT - ส่วนในวันอาทิตย์ก็จะมีไฮไลท์ประจำสัปดาห์ ในช่วงเวลาเดียวกับไฮไลท์ประจำวันของวันอื่น ๆ ในรายการ LIN PING WEEKLY HILIGHT - การแนะนำสัตว์อื่นๆ และพืชต่างๆ ในแถบด้านล่างทุกช่วง- มีการถ่ายทอดการอ่านจดหมายจากทางบ้านให้แพนด้าฟัง- มีการให้ส่งข้อความสั้นแสดงความคิดเห็น

**การเปลี่ยนลำดับช่อง**
 1 พฤศจิกายน 2552 - 11 มกราคม 2553 ช่อง 18 (ออกอากาศทางช่อง ทรู เรียลลิตี้)- 12 มกราคม 2553 - 1 ตุลาคม 2555 ช่อง 23 (ออกอากาศทางช่อง แพนด้า แชนแนล)

**อ้างอิง**
  สวนสัตว์เชียงใหม่จับมือ “ทรู” ถ่ายสดชีวิต “หลินปิง” 24 ชม. date=2016-03-05 -  ทรูหัวใส ดอดใช้หลินปิงต่อยอดธุรกิจคอนเทนท์fix-attempted=yes -  กลุ่มทรู ต่อยอดโครงการหลินปิง มหัศจรรย์แห่งความสุข เปิดให้ลุ้น 30 ครอบครัวทัวร์เยี่ยมหลินปิง และเติมความสุขสู่เพื่อนร่วมโลกfix-attempted=yes -  องค์การสวนสัตว์จับมือ“ทรู”ถ่ายสด“หลินปิง” 24 ชม.ทางเน็ตเริ่ม 1 พ.ย.นี้ fix-attempted=yes -  สวนสัตว์เชียงใหม่ชี้แจงเหตุผลที่ยกเลิก Panda channel เนื่องจากหมดสัญญากับทรู วิชั่นแล้ว ท่ามกลางความใจหายของแฟนคลับแพนด้า และเด็กๆ วอนหาช่องทางให้แพนด้าคืนจอ

**แหล่งข้อมูลอื่น**
  linping Exclusive Club หลินปิง date=2009-12-17 -   เว็บไซต์ แพนด้า แชนแนล จาก ทรูไลฟ์ date=2010-03-05 -  หมีแพนด้าหลินปิง รวมเรื่องราวต่างๆของหลินปิง  date=2010-07-27 
หมวดหมู่:ทรูวิชั่นส์
category:แพนด้ายักษ์
หมวดหมู่:สถานีโทรทัศน์ในประเทศไทยในอดีต
หมวดหมู่:สถานีโทรทัศน์ที่เริ่มออกอากาศในปี พ.ศ. 2552
หมวดหมู่:สถานีโทรทัศน์ที่ยุติการออกอากาศในปี พ.ศ. 2555
ตำบลละหาน

ละหาน เป็นตำบลหนึ่งในอำเภอจัตุรัส จังหวัดชัยภูมิ

**ประวัติ**
เมื่อ พ.ศ. 2342 ในสมัยรัชกาลที่ 2 พระบาทสมเด็จพระพุทธเลิศหล้านภาลัย ได้มีบุคลกลุ่มหนึ่งเป็นชาวญวนนำโดยพ่อหนันหยาพาญาติพี่น้องอพยพถิ่นฐานหาที่ทำมาหากินใหม่มาทางภาคตะวันออกเรื่อยมาจนเข้าท้องที่อำเภอจัตุรัสและเลยมาถึงบึงใหญ่ มีน้ำใสสะอาดในกลางป่าซึ่งแวดล้อมไปด้วยไม้นานาพันธ์โดยเฉพาะริมบึงจะมีป่าไผ่มากมาย จึงเห็นว่าเป็นทำเลที่เหมาะสม พ่อหนันหยาจึงรวบรวมญาติพี่น้องมารวมกันที่ต้นมะขามใหญ่สามต้นกลางป่า ปรึกษาหารือกันว่าพวกเราต้องยึดถิ่นนี้ทำมาหากิน ขอให้ญาติพี่น้องแยกย้ายกันไปจับจองที่อยู่อาศัยและทำมาหากินต่อไป
หลายปีต่อมาการประกอบอาชีพทำมาหากินมีความอุดมสมบูรณ์ ทุก ๆ คนอยู่ดีกินดีตั้งบ้านเรือนอยู่เป็นหย่อม ๆ ต่อมาก็มีผู้คนจากถิ่นต่าง ๆ เข้ามาอาศัยทำมาหากินอยู่ด้วยกันมากขึ้นจนเกิดเป็นหมู่บ้านใหญ่ จากหย่อมกลายเป็นคุ้ม ๆ เช่น คุ้มบ้านโนน คุ้มบ้านนอก คุ้มบ้านไผ่ คุ้มบ้านหลุบ คุ้มโนนไฮ เป็นต้น แต่ละคุ้มรวมกันเป็นหมู่บ้าน ให้ชื่อว่า บ้านละหาน โดยพ่อหนันหยาเป็นผู้นำหมู่บ้าน
ในสมัยรัชกาลที่ 2 มีผู้คนจากถิ่นต่าง ๆ ทั้งชาติไทยเราเองและต่างชาติ เช่น ขอม มอญ ลาว พม่า และ จีน เป็นต้น อพยพเข้ามาพึ่งบรมโพธิสมภารทำมาหากินสร้างบ้านเรือนเป็นหลักเป็นแหล่งในเขตท้องที่บึงละหานเป็นหย่อม ๆ และต่อมาก็กลายเป็นหมู่บ้านหลาย ๆ หมู่บ้าน เช่น บ้านหนองหญ้าข้าวนก บ้านโนนจาน บ้านกันกง บ้านลี่ บ้านโคกแพงพวย บ้านห้วยยาง บ้านหนองสมบูรณ์ บ้านดอนละนาม บ้านท่าศาลา เป็นต้น

**เปลี่ยนแปลงเขตตำบลละหาน**
 วันที่ 29 สิงหาคม 2481 ตั้งตำบลตาเนิน แยกออกจากตำบลละหาน- วันที่  5 กรกฎาคม 2508 ตั้งตำบลหนองฉิม แยกออกจากตำบลละหาน - วันที่ 13 สิงหาคม 2513 ตั้งตำบลกะฮาด แยกออกจากตำบลตาเนิน - วันที่   7 ตุลาคม 2528 ตั้งตำบลรังงาม แยกออกจากตำบลหนองฉิม - วันที่ 13 มีนาคม 2535 ตั้งกิ่งอำเภอเนินสง่า มีเขตการปกครอง 4 ตำบล ตำบลตาเนิน ตำบลหนองฉิม ตำบลรังงาม และตำบลกะฮาด 

**ที่ตั้งและอาณาเขต**
ตำบลละหานตั้งอยู่ทางทิศตะวันออกเฉียงเหนือของอำเภอจัตุรัส จังหวัดชัยภูมิ มีอาณาเขตติดต่อกับตำบลข้างเคียง ดังนี้- ทิศเหนือ ติดต่อกับตำบลบ้านค่าย อำเภอเมืองชัยภูมิ และตำบลบ้านลุ่มลำชี อำเภอบ้านเขว้า- ทิศตะวันออก ติดต่อกับตำบลบ้านหนองฉิม และตำบลกะฮาด อำเภอเนินสง่า- ทิศใต้ ติดต่อกับตำบลหนองบัวใหญ่ อำเภอจัตุรัส- ทิศตะวันตก ติดต่อกับตำบลหนองบัวบาน อำเภอเมืองชัยภูมิ

**การปกครอง**
ตำบลละหานแบ่งเขตการปกครองย่อยออกเป็น 18 หมู่บ้าน ได้แก่
# บ้านละหาน
# บ้านละหาน
# บ้านห้วยยาง
# บ้านหนองหญ้าข้าวนก
# บ้านโนนจาน
# บ้านท่าศาลา
# บ้านกันกง
# บ้านโคกแพงพวย
# บ้านลี่
# บ้านหนองสมบูรณ์
# บ้านดอนละนาม
# บ้านโนนสง่า
# บ้านโนนไฮ
# บ้านโนนจาน
# บ้านโคกแพงพวย
# บ้านหนองไผ่งาม
# บ้านละหาน
# บ้านหนองหญ้าข้าวนก

**อ้างอิง**

**แหล่งข้อมูลอื่น**
  องค์การบริหารส่วนตำบลละหาน date=2011-09-25 
ละหาน
ละหาน